Jeg bestilte et sæt hovedtelefoner fra CDON og afventede at de skulle komme. CDON havde informeret mig om at der kunne gå lidt ekstra tid grundet ombygning af deres lager.

Da der var gået ca. en uge siden bestilling tjekkede jeg deres hjemmeside og kunne se min pakke var sendt - havde dog ikke fået track and trace nummer. Det oplyste deres kundeservice hurtigt over chatten.

Med det i hånden kunne jeg se at min pakke var ankommet dagen før (den 16. september) om morgenen på et "distributionscenter" i Aalborg. Super tænker jeg - "så er den der nok i dag (den 18.) eller i morgen".

Der var ingen ting torsdag eller fredag. Hmmm. Lørdag skriver jeg til Post danmark kundeservice men hører intet hverken lørdag, søndag eller mandag.

Nu bliver jeg lidt frustreret tirsdag kan jeg jo se at den har været i Aalborg i en uge men har intet hørt så jeg ringer til Post Danmark kundeservice. De kan så informerer mig om at den da ligger i min lokale Kiwi som er posthus og at den har ligget der siden den 16. "De har nok bare glemt at scanne den ind så du har ikke fået besked om den er der, bare gå op og spørg". 

Det gør jeg så tirsdag eftermiddag. Den stakkels mand er alle hylder igennem tre gange og kan ikke finde den. Han afslutter med "Er du sikker på den er her og ikke i Føtex, det sker nogen gange at de siger den er her men er landet i Føtex i stedet".

Nå.. Det var jo ikke lige det Post Danmark sagde. Jeg går hjem og ringer til kundeservice igen - ret vred denne gang. Jeg får fat i en uge kvinde som selvfølgelig godt kan forstå jeg er træt af det. Hun undersøger sagen og kan godt se at den måske kunne være i Føtex. Hun ringer der over mens jeg venter i 5-10 minutter. Men ak heller ikke der er den.

Hun fortæller mig så at hun opretter en sag på det og at jeg kan forvente at høre fra dem inden for 3 timer. Jeg venter troligt på et opkald men intet er kommet da jeg går i seng 6 timer senere.

Nu er det ved at være ret træls at I ikke kan finde ud af det mere. Jeg ringer lidt over 8 onsdag morgen igen til kundeservice og spørger hvorfor jeg ikke er blevet kontaktet da der nu jo er gået over 12 timer. Denne medarbejder kan så informere mig om at min sag var oprettet 1 minut i 16 dagen før hvorfor det ikke er 3 timer jeg kan forvente men altså først inden middag i dag. Hvad?! Hvorfor bliver jeg så informeret om 3 timer?

Nå jeg væbner mig med tålmodighed og i løbet af halvanden time får jeg en mail fra Post danmark at nu er min pakke i Kiwi (den mail som kommer når de scanner pakken ind). Og en time senere får jeg så opkaldet tilbage at den er fundet i Kiwi.

Okay tænker jeg - mon den så er der denne gang. Jeg går i Kiwi den eftermiddag og spørger efter min pakke. Hmm den unge pige kan ikke finde den og spørger en anden. De graver lidt rundt mellem pakkerne og er lidt i tvivl. Jeg fortæller min adresse 4-5 gange men først efter ca. 15 minutters venten spørger hun pludselig "Jonas?" den står her. Nederst på en hylde.

Det er absolut den dårligste oplevelse jeg nogensinde har haft med levering af pakker via Post Danmark - alene det at jeg ikke får NOGEN information om at den er ankommet til afhentning og selv skal grave mig frem til det. Absolut ikke tilfreds!